FI Euroopan unionin virallinen lehti C 197/14

Luottolaitosten tervehdyttämisestä ja likvidaatiosta annetun Euroopan parlamentin ja neuvoston direktiivin 2001/24/EY mukainen julkaiseminen

Kehotus saatavan ilmoittamiseen – Noudatettavat määräajat

Kehotus esittää saatavaa koskevia huomautuksia – Noudatettavat määräajat

2013/C 197/04

MAKSUKYVYTTÖMYYTTÄ JA SEN SELVITTÄMISTÄ KOSKEVAN LAIN 182/2006, JÄLJEMPÄNÄ ’MAKSUKYVYTTÖMYYSLAKI’, 370 §:N MUKAINEN TIIVISTELMÄ

Prahan PDW-luotto-osuuskunta (Úvěrní družstvo PDW), jonka rekisteröity toimipaikka sijaitsee osoitteessa Lipová 1444/20, Praha 2, Tšekin tasavalta, y-tunnus 257 91 583, jäljempänä ’velallinen’, todettiin Prahan kaupungin tuomioistuimen (Městský soud v Praze) 4. huhtikuuta 2013 antamalla määräyksellä nro MSPH 78 INS 5152/2012-A-41 maksukyvyttömäksi ja asetettiin samalla konkurssiin. Tämä päätös tuli voimaan 4. huhtikuuta 2013. Konkurssipesän pesänhoitajaksi nimettiin 18. huhtikuuta 2013 yritys 1. správcovská a konkurzní v.o.s., jonka rekisteröity toimipaikka sijaitsee osoitteessa třída Míru 67, Pardubice, Česká republika, y-tunnus 261 26 788. Konkurssituomioistuimena toimii Prahan kaupungin tuomioistuin (Městský soud v Praze), pracoviště Slezská, Slezská 9, Praha, Tšekin tasavalta.

Velallisen tileillä näkyvät velkojien saatavat katsotaan ilmoitetuiksi, ja pesänhoitaja tiedottaa tästä velkojille henkilökohtaisella ilmoituksella 60 päivän kuluessa konkurssiin asettamisesta, eli viimeistään 4. kesäkuuta 2013. Saatavia koskevan ilmoituksen päivämäärä on konkurssiin asettamisen päivämäärä, eli 4. huhtikuuta 2013.

Tällaisessa ilmoituksessa on täsmennettävä, että velallinen on asetettu konkurssiin, asianomaisen velkojan saatavien määrä velalliselta, tieto siitä, että velkojan kyseistä määrää koskevat saatavat katsotaan ilmoitetuiksi, ja tarvittaessa saatavien luonne.

Velkoja, jota haluaa kiistää ilmoituksessa mainittujen saataviensa määrän tai luonteen, voi jättää neljän kuukauden kuluessa konkurssiin asettamisen päivämäärästä kirjallisen vastalauseen pesänhoitajalle; tämän tekemättä jättäminen merkitsee sitä, että velkoja hyväksyy ilmoituksen sisällön.

Velkoja voi esittää kolmen kuukauden kuluessa tämän konkurssiin asettamista koskevan päätöksen tiivistelmän julkaisemisesta Euroopan unionin virallisessa lehdessä vastalauseen siitä, ettei tälle ole toimitettu ilmoitusta pesänhoitajalta. Vastalauseessa on mainittava velkojan saatavien määrä velalliselta konkurssiin asettamispäivänä. Vastalauseeseen on liitettävä virallisesti oikeaksi todistetut jäljennökset asiakirjoista, joissa vahvistetaan vastalauseessa väitetty määrä, saatavien alkuperä ja luonne ja eritoten se, onko kyseessä velallisen omaisuuteen kohdistuva saatava (maksukyvyttömyyslain 168 pykälä), omaisuuteen kohdistuvan saatavan kanssa samanarvoinen saatava (maksukyvyttömyyslain 169 pykälä), saatava, jolla on reaalitakuus (maksukyvyttömyyslain 2 pykälän g kohta)), saatava, jolla on muunlainen vakuus, vai etuoikeusasemaltaan muita huonommassa asemassa oleva saatava (maksukyvyttömyyslain 172 pykälän 2 momentti), sekä mainittava mahdollinen omistuksenpidätys.

Velkoja, jolla on rekisteröity toimipaikka, kotipaikka tai asuinpaikka taikka vakinainen asuinpaikka Euroopan unionin jäsenvaltiossa tai jossakin Euroopan talousalueen jäsenvaltiossa, voi esittää vastalauseen kyseisen jäsenvaltion virallisella kielellä. Jos velkoja esittää vastalauseen, jossa tämä kiistää ilmoituksessa mainittujen saataviensa määrän tai luonteen, vastalauseen otsikkona on oltava tšekin kielellä ”Podání námitky proti výši pohledávky” (Saatavien määrää koskeva vastalause). Jos velkoja esittää vastalauseen siitä, että hänelle ei ole toimitettu ilmoitusta pesänhoitajalta, vastalauseen otsikkona on oltava tšekin kielellä ”Přihláška pohledávky” (Saatavia koskeva ilmoitus).

Mgr. Pavel NOVÁK

valtuutettu yhtiökumppani, 1. správcovská a konkurzní v.o.s.

velallisen konkurssipesän pesänhoitaja

Úvěrní družstvo PDW, Praha, selvitystilassa